آمریکا‌نین پرزیدنتی دونالد ترامپین کوره‌کنی و موشاویری جرد کوشنر، فیلیسطین دولت باشقانی محمود عباسین ایستمه‌سی حالیندا اونونلا گؤروشمه‌یه حاضیر اولدوغونو بیلدیریب.
فیلیسطین قزئتی القودسه موصاحیبه وئرن جرد کوشنر، آمریکانین ایسرائیل ایله فیلیسطین آراسین‌داکی باریش موذاکیره‌لری‌نین یئنی‌دن باشلاماسی اوچون حاضیرلادیغی "عصرین موقاویله‌سی" پلانینا دایر بیانات‌لار وئردی.
فیلیسطین یؤنتیمی قاتقی سوسا دا سونماسا دا آمریکا رهبرلیگی‌نین "عصرین آنلاشماسینی یاخیندا ایجتیماعیته آچیقلایاجاغینی ایفاده ائدن کوشنر، بو مرحله‌ده پلانا دایر آیرینتی وئرمک‌دن چکیندی.
کئچمیش ایللرده سای‌سیز-حساب‌سیز سهو‌لر ائدیله‌رک بیر چوخ ایمکانین قاچیریلدیغینی، بونون بدلینی فیلیسطین خالقی‌نین اؤده‌دیگینی دیله گتیرن کوشنر، فیلیسطین خالقینا خیطابن،
لیدرلرینیزین هله گؤرمدیگی بیر پلانی رد ائتمه‌سینه ایجازه وئرمیین. بابا‌لارینیزین موناقیشه‌لری‌نین اوشاق‌لارینیزین گله‌جگینی فورمالاشدیرماسینا ایمکان وئرمیین". مساژینی وئردی.
کوشنر عینی زمان فیلیسطین خالقی‌نین لیدرلرینی "آچیق فیکیرلی" اولما‌لاری اوچون جسارتدیرمسی لازیم اولدوغونو دیله گتیردی.
فیلیسطین‌لی مسئوللارین "عصرین آنلاشماسینین" واخت ایتکی‌سین‌دن باشقا بیر شئی اولمادیغینا دایر آچیقلاما‌لارینا دا توخونان کوشنر،
فیلیستینلی" لیدرلر قورخدوق‌لاری اوچون بو جور بیانات‌لار وئریر. باریش پلانینی آچیقلایاجاغیق. بو پلان اونلارا یئنی ایمکان‌لار تقدیم ائدجگی و داها یاخشی بیر حیاتا صاحب اولا‌جاق‌لاری اوچون فیلیسطین خالقی بو پلان‌دان خوشونا گله‌جک‌دیر". ایفاده‌لرینی ایستیفاده ائتدی.
کوشنر، فیلیسطین پرزیدنتی عباسین باریشدان یانا اولدوغونو سؤیله‌دیگینی و بونا اینانماماسی اوچون هر هانسی بیر سببی اولمادیغینی، آنجاق عباسین بیر باریش سازیشی‌نین تامین ائدیلمه‌سی اوچون یئترلی "باجاریق" و ایستگی اولوب اولمادیغینا دایر شوبهه‌لری اولدوغونو ایفاده ائتدی.
یوز ایلین "موقاویله‌سی" پلانینی گؤروشمک اوچون 19 ژوئنده یاخین شرق تورونا چیخان کوشنر، 5 گونلوک سفری زامانی محمود عباس ایله گؤروشمه تشببوسو اولمادیغینی بیلدیردی. کوشنر بون‌لاری قئید ائتدی:
دولت" باشقانی عباس بؤلگه‌ده اولدوغوموزو بیلیردی و مساژ بیله‌جک بیر چوخ مشترک علاقه‌لره مالیکیک. اگر دولت باشقانی عباس، ماسایا قاییتماق ایستییرسه گؤروشمه‌یه حاضیریق. اگر ایستمیرسه پلانی ایجتیماعیته آچیقلایاجاغیق".
کوشنر همچینین فیلیسطین و ایسرائیل رهبرلیگی‌نین ترامپین باریش پلانینی رفراندوما گؤتوره‌بیله‌جگینی، بئله‌لیکله، سیاسی لیدرلرین ریسک آلماق‌دان دا قورتولاجاغینی سؤزلرینه علاوه ائدیب.
